|  |  |
| --- | --- |
| Type tjeneste | Omsorgsstønad |
| Lovgrunnlag | Pasient- og brukerrettighetsloven § 2-1 a andre ledd og Helse og omsorgstjenesteloven [§](https://lovdata.no/dokument/NL/lov/2011-06-24-30) 3-6 nr. 3. |
| Klageadgang | Ja, jfr. Pasient- og brukerrettighetsloven § 7-2 |
| Egenbetaling | Nei |
| Formål med tjenesten | Omsorgsstønad er kommunal godtgjøring til pårørende eller frivillige omsorgsgivere med omsorg for personer som har et stort omsorgsbehov på grunn av alder, funksjonshemming eller sykdom. |
| Beskrivelse av tjenesten | Omsorgsstønad skal gi en viss økonomisk kompensasjon til private som utfører særlig tyngende omsorgsarbeid som ellers ville være kommunens ansvar. Kommunen avgjør om du får omsorgsstønad eller om tjenestebehovet skal dekkes på annen måte. Kommunen avgjør også hvilket nivå stønaden skal ligge på.  |
| Målgruppe | Pårørende som har særlig tyngende omsorgsarbeid med langvarige behov |
| Kriterier og vurderinger | Det er en forutsetning at omsorgen som ytes ellers ville ha vært omfattet av kommunens plikt til å sørge for helse- og omsorgstjenester til den enkelte. Det er videre en forutsetning at denne måten å løse det aktuelle omsorgsbehovet på vurderes som forsvarlig. Faktorer som legges vekt på i vurderingen av hva som er særlig tyngende:* Antall timer pr mnd. det ytes omsorgsarbeid.
* Om omsorgsarbeidet er fysisk eller psykisk belastende.
* Om omsorgsarbeidet innebærer mye nattarbeid eller avbrudd i nattesøvnen.
* Om omsorgsarbeidet fører til sosial isolasjon og mangel på fritid.
 |